එෆ්.ඒ.කුසලාන පාපන්දු ඉතිහාසයේ තරගයකදී වැඩිම ගෝල් සංඛ්‍යාව වාර්තා කළ කුරුණෑගල පෙලිකන්ස් ක්‍රීඩා සමාජය ගෝල් 19-0කින් හැටන් ෆෝඩෙයිස් ක්‍රීඩා සමාජය පරාජයට පත් කළේය.වසර 1948 සිට ශ්‍රී ලංකාවේ ක්‍රියාත්මක එෆ්.ඒ. කුසලාන පාපන්දු තරගාවලියේ කණ්ඩායමකින් වාර්තාවූ හොදම දක්ෂතාව මෙය වීම විශේෂත්වයකි.කුරුණෑගල මාලිගා පිටියේ පැවැති මේ තරගයේදී පෙලිකන්ස් ක්‍රීඩා සමාජයට එක්ව සිටින ලයිබීරියානු ජාතික පැට්‍රික් විල්සන් ගෝල් 6ක් ලබා ගැනීමට සමත් විය.මෙවර එෆ්.ඒ.කුසලාන තරගාවලියේදී පෙලිකන්ස් ක්‍රීඩා සමාජයට ලයිබීරියානු ක්‍රීඩකයන් තිදෙනෙකු ඇතුලත්වීම විශේෂත්වයකි.මේ සදහා පාරිභෝගික හා අභ්‍යන්තර වෙළද කටයුතු පිළිබද ඇමැති ජොන්ස්ටන් ප්‍රනාන්දු මහතාගේ අනුග්‍රහය හිමිවූ බව පෙලිකන්ස් ක්‍රීඩා සමාජයේ ලේකම් එච්.වයි.උපාලි මහතා ‘දිනමිණ‘ ට පැවැසීය.ෆෝඩෙයිස් පිළට එරෙහිව පෙලිකන්ස් ලැබූ මේ වාර්තාගත ජයග්‍රහණයේදී පෙලිකන්ස් ක්‍රීඩා සමාජයේ ලයිබීරියානු ජාතික එම්.කෝනේ හා දමින්ද සිරිසේන,සරෝන් රාජ්,ධම්මික ඒකනායක,සම්පත් ගුණසිංහ ගෝල් 2 බැගින් ලබාගත් අතර සමීර අමරසිංහ,සම්පත් විජේසිංහ,එස්.කුමාර ගෝලය බැගින් ලබා ගත්හ.පෙලිකන්ස් ක්‍රීඩා සමාජය පසුගිය වසරේ ප්‍රිමියර් ලීග් පාපන්දු තරගාවලියේ අවසන් පූර්ව වටයට සුදුසුකම් ලබාගත් අතර එහිදී කලුතර පාක් ක්‍රීඩා සමාජය වෙතින් පරාජයට පත්විය.මේ අතර කෑගල්ල මායා ක්‍රීඩා සමාජය හා මහනුවර ගෝල්ඩන් ස්ටාර් අතර කෑගල්ලේදී පැවැත්වීමට නියමිතවූ තරගයට ගෝල්ඩන් ස්ටාර් පිළ නොපැමිණිමෙන් මායා ක්‍රීඩා සමාජයට නිතරග ජයක් හිමි විය.එෆ්.ඒ.කුසලාන පාපන්දු තරගාවලියේ සති අන්තයේ පැවැති පළමු වටයේ ප්‍රතිළුලජෙට් ලයින්ස් ගෝල් 2-0කින් යුනයිටඩ් ස්ටාර් පරාජය කළා මෙරූන් ස්ටාර් ගෝල් 7-0කින් තන්ඩර්ස් ක්‍රී.ස.